Henare PeeniPEENI HENARE (Labour—Tāmaki Makaurau): Tēnā koe e Te Māngai o Te Whare ka noho tonu ahau ki roto i Te Reo Māori mō te roanga ake o taku kōrero i te rā nei ā ka huri tua atu ki a koutou e ngā tini whanaunga koutou kua takahia nei i te ara whānui ki ngā poutama o Te Whare Pāremata e tū nei haere mai haere mai haere mai! Ka tāpae atu aku mihi ki ngā mihi kua tukuna e Te Māngai o Te Whare otirā e ngā mema o tēnei Whare ki a koutou me te īnoi atu kia tāpae ō koutou tini aituā ki runga i te tāhuhu o tēnei Whare. Ka tukuna e ngā kaikōrero me ngā pātū o tēnei Whare te tangi atu te mihi atu te poroporoaki atu ki ngā hunga mate i roto i a koutou otirā ki roto i a mātau kia kotahi ai te kōrero haere mai haere e ngā mate! Kia whakahokia mai ngā rārangi kōrero ki a tātou e Te Whare tēnā koutou tēnā koutou e Rangitāne tēnā koutou katoa. Ka tū au ki te kōrero ki tēnei pire Rangitāne o Manawatu Claims Settlement Bill. Ka kōrero ahau mō ētahi o ngā wāhanga me te hiahia kia tautoko i ētahi o ngā kōrero kua kōrerotia maitia e ngā mema o Te Whare i te rā nei. Ka tīmata ake ahau ki ngā mihi ki Te Heamana o Te Rōpū Whiriwhiri i ngā Take Māori arā ko Tutehounuku Korako ka mihi atu ahau ki a ia me Te Rōpū Whiriwhiri i ngā Take Māori nā rātou te mahi nui ki te āta whakarongo ki ngā mamae ki ngā kōrero i puta mai i tēnei pire hei whiriwhiri hei totohe kātahi ka whakaritea mai te pire ki roto i tana pānuitanga tuarua ki roto i Te Whare nei. Ka tāpae hoki aku mihi ki Te Minita kua whakapau werawera mō tēnei take e mihi atu ana au ki a ia. Ka whakaaro ake ahau mō tēnei kerēme mō tēnei pire i tīmata ai ki roto i ngā tau tekau iwa tekau. E hia nei ngā Minita mō ngā Take Tiriti kua mau i taua mana arā Te Minita mō ngā Take Tiriti mai i te tāima i rēhitatia tuatahitia tēnei pire tae noa mai ki tēnei wā. I rukuhia atu e ahau ngā puna mahara anā ka kimi ake i ngā Minita e rima kua mahi ngātahi me tēnei iwi me tēnei karangatanga a Rangitāne ki Manawatū—tokorima! Nō reira kaua e pāpōuri mai e Rangitāne ēhara nō koutou te hē. Ko ngā nekehanga o tēnei Whare ko reira tonu te hē e hē nei e takahi nei i a koutou me tō koutou taenga mai i te rā nei. Kāti ki roto i te roanga ake o ngā pire i te rā nei ka kōrero ahau mō tēnei ki a au nei he mahi nanakia ki roto i ngā pire. Mehemea e hiahia ana te pire ki te whakataiapa i tetahi iwi i tetahi hapū rānei e hoa ka raruraru ka raruraru nā te mea ka whakapapa te tini o ngā hapū te tini o ngā iwi ki ētahi wāhi. Koirā ahau i mea ai i roto i te pire e pā ana ki ōku whanaunga o Ngatikahu ki Whangaroa ka raru mehemea ka whakaritea ko Kahukuraariki te tupuna rongonui o Ngāti Kahu. Nā ka kite atu tātau ki roto o Rangitāne ētahi o ngā raruraru e pā ana ki ngā whenua. Ko wai mā te mana whenua? Ko wai mā te hapū ka whai pānga ki ēnei wāhi? Ka whakaaro ake ahau mō ētahi o ngā wāhanga kai roto i te pire arā ko Te Ngahere o Tangimoana. Ēhia nei ngā hapū? Ēhia nei ngā iwi ka whai pānga ki taua ngahere? Ēngari ko te whakaritea nei i tēnei pire me te ture a te Kāwanatanga ā kahore! Anei ko ngā kaiwhakahaere o te ngahere anā ka poroa ētahi ko ētahi o ngā hapū ka mahue ki muri ko ētahi o ngā hapū kua peia ki waho. Koinā te raruraru mehemea ka tukuna mā te ture Pākehā ngā whakapapa me ngā whakaritenga ki roto i Te Āo Māori me te whakamana. Koinā taku whakatau i tēnei wā. Koinā tetahi o ngā raruraru ki roto i tēnei pire hāunga rā ko tērā ka kite atu ahau i roto i tēnei pire ka āta totohe ka āta whakarite ngā āpiha a Te Minita i ētahi huarahi ka āhei ngā hapū kua poroa ka āhei ngā hapū kua peia te whai pānga ki roto i ngā whenua kua whakahokia atu ki a Rangitāne o Manawatu. Nō reira he wero nui tēnā kai roto. Ka kapohia ake e ahau ngā kōrero o tōku tuahine a Meka Whaitiri me tana kī āe mārika kua taka te kapa ki tēnei Kāwanatanga me kaua te pōhēhē mā ngā iwi anahe te mana o Te Iwi Māori kāhore. Kua roa rawa mātau me ngā hapū puta noa e kī atu ana e kaua e wareware ki a mātou ngā hapū. Kai a mātau wā mātau ake mana! Ka whakaaro ake ahau ki roto i a māua ko Pita Paraone e kōrero ana mō Ngāti Hine ki roto i a au o Ngāpuhi anā e pēra ana—e pēra ana. Nō reira ngā mihi nui ki Te Minita kua whai whakaaro ki ngā hapū ki roto i ngā pire nei. Ahakoa kua whakaritea ki raro i te maru o Rangitāne o Manawatu anā ko ōna hapū katoa ka whakarārangihia mai ki raro. Nō reira ka mihi atu ahau ki tērā whakaaro nui. Ka pānui ahau i te whakapāha a Te Kāwanatanga ki a Rangitāne o Manawatu i rongo atu ahau ki te aroha i roto i taua whakapāha. I kite atu ahau i te ngākau whakapono o Te Kāwanatanga i roto i taua whakapāha ēngari i a au e pānui ana i te whakapāha kāore anō au i kite i tētahi paku whakapāha tētahi paku whakaaro mō te pōharatanga o Rangitāne o Manawatu. E ai ki te pire ka kōrero mō ngā social structures" ka kōrero mō te "wrongdoing of the law". Ēngari nā te mea kua whānakohia ai ngā whenua o Rangitāne o Manawatu nō reira ka pōhara Te Iwi Māori ka pōhara ngā hapū me ngā iwi o Rangitāne ēngari kāore anō au i kite i tetahi whakapāha e pā ana ki te wāhanga ōhanga ki te wāhanga pūtea i roto i tēnei pire. Hoi nō he whakaaro tēnei mā Te Minita ā taihoa ake noa e whakaarohia. Ka huri atu ki ētahi atu wāhanga o te pire e mea atu ana ka mahi ngātahi a Rangitāne o Manawatu me Te Papa Atawhai me Te Tari Whakahaere Kōhuke anā ka waiho nā atu taua kupu ki mua i a tātau ko te kōhuke arā ko te "mineral" tērā! Nō reira ka mahi ngātahi a Rangitāne me ngā tari Kāwanatanga rā ki te whakarite i tō rātou ake whanaungatanga ka pēhea rātou e mahi ngātahi ana ki roto i ngā marama me ngā tau kei mua i te aroaro. Ka waiho nā atu taua whakaritenga ki a Rangitāne o Manawatu me ngā tari Kāwanatanga. He whakaaro pai tēnā. He whakaaro pai tēnā ka whakahaere i ngā whenua i ngā taonga ka whakahokia atu ki a Rangitāne o Manawatu. Anā ka whai whakaaro ake ahau mō te wāhi whenua o Awapuni mō Te Tihi o Mairehau aua whenua katoa ka āhei a Rangitāne me ngā āpiha me ngā tari Kāwanatanga ki te hanga mahere ka pēhea ā taihoa ake nei. Kāti hei whakakapi ake ki roto i te meneti kotahi e toe ana ka mutu ake taku kōrero i Te Wāhanga 3 o te pire arā Part 3 te rara 110 clause 110 e kōrero ana mō tēnei mea te right of first refusal—aroha mai I am not sure of the Māori phrase for "right of first refusal" ā ka kōrero au "right of first refusal" i tēnei rangi. Ka whakaaro ake ahau ki tērā kupu i roto ki tēnei pire anā ka kite atu i te whānui i te whāroa o ngā kōrero e pā ana ki tēnā wāhanga. He mea pai tēnā kia tiakina te mana o Rangitāne o Manawatu. Kāti ake i konei ka waiho nā atu ngā kōrero i tēnei wā ka mihi atu ki a Rangitāne o Manawatu kua haere mai nei ki roto i Te Whare Pāremata i te rā nei. Ko te manako mā Te Atua koutou e tiaki i tō koutou hokinga atu ki te kāinga ā kāti tēnā koutou tēnā koutou kia ora tātou katoa.[Thank you Mr Deputy Speaker I will remain speaking in the Māori language for the duration of my contribution today and turn to address you the vast number of relations who have traversed the broad path to the stepped panel patterns of Parliament House standing here—welcome come hither welcome! I submit my congratulatory remarks alongside those expressed by the Deputy Speaker and indeed by members of this House to you collectively with the plea that you lay out your many many mishaps upon the ridge pole of this House to allow the speakers and walls of this House to grieve to pay a tribute and to farewell the dead within you but at the same time within us so that we can say as one welcome the dead and depart! And so to the House as a means of bringing the focus of the contributions back upon us I acknowledge and greet you collectively and you too Rangitāne. Salutations to you all.I rise to speak on the Rangitāne o Manawatu Claims Settlement Bill. I will address some parts of the bill with the hope that some of the sentiments expressed by members of the House today will be supported by me. I begin with my thanks to the chair of the Māori Affairs Committee Tutehounuku Korako there and to the Māori Affairs Committee which has an important role in terms of listening very intently to the hurts to the submissions that emerge about this bill deliberating and debating over it and then preparing the bill for its second reading in this House. I also express my thanks to the Minister for Treaty of Waitangi Negotiations who has worked hard on this issue. I commend him. I have really thought about this claim this bill that began in the 1990s. There have been a number of Treaty negotiations Ministers that have held that role there—Ministers for Treaty of Waitangi Negotiations—from this bill's inception right down to this moment. I delved into the records and searched for the five Ministers the five who worked in unison with this broad grouping of Rangitāne at Manawatū—five! Therefore do not be upset Rangitāne; the fault is not yours! Procedures of this House are where the fault is really located. It is undermining you and your arrival here today. Enough I will speak at length about this aspect of the bills but to me I believe it is a deceitful tactic in the bills. If a bill wants to partition off an iwi or hapū colleague there will be a problem and a real one at that because vast numbers of iwi and hapū will have a genealogical connection to some places. That is why I said in the debate on the bill about my relations of Ngatikahu ki Whangaroa that a problem will arise if Kahukuraariki is considered to be the eponymous ancestor of Ngāti Kahu. We will find then that within Rangitāne there will be some problems relating to the land. Who indeed has the mandate over the land? Which hapū has interests in these places? I think about some parts that are in the bill namely the Tangimoana Forest. How many hapū are there? How many iwi are there that have interests in that forest? According to the provision in this bill and the local government legislation none at all! In terms of the administrators of the forest some have been axed some have been ejected. That is the problem if Pākehā law is allowed to make provisions and genealogy in Māoridom and mandate them. That is my take on it at this point in time. That aside that is one of the problems in this bill that I perceive officials of the Minister can debate and determine avenues carefully through which hapū that have been axed and ejected have their interests in the land returned to Rangitāne o Manawatu. So that is a huge challenge within the bill. I take up the sentiments expressed by my colleague Meka Whaitiri who stated yes the penny has indeed dropped to this Government and it must not assume that Māoridom's mandate is solely with iwi—no not at all! We and hapū throughout the country have long asserted that we the hapū must never be overlooked. We have our own mana! I have thought to myself and jointly with Pita Paraone in regard to Ngāti Hine and the Ngāpuhi in me—the problem is the same for me. Therefore I commend the Minister greatly for giving due consideration to hapū in this bill. Given that provisions have been made under the authority of Rangitāne o Manawatu all its hapū are listed below. And so I acknowledge that significant gesture. I read the Government's apology to Rangitāne o Manawatu and could feel the empathy and the Government's belief in that apology but while I was reading it I did not see any single apology or thought about Rangitāne o Manawatu's poverty. According to the bill it talked about "social structures" and the "wrongdoing of the law". Because the lands of Rangitāne o Manawatu had been stolen the Māori people are impoverished the hapū and the iwi of Rangitāne o Manawatu are poorer but I have not seen any apology relating to the impact on the economy or funding in this bill. Accordingly this is something for the Minister to consider in the future. I turn to some other parts of the bill which state that Rangitāne o Manawatu will work collaboratively with the Department of Conservation and New Zealand Petroleum and Minerals and I leave that word kōhuke "mineral" there before us. Therefore Rangitāne o Manawatu and Government departments will work together to consider their own relationship with each other and how to work collaboratively in the months and years ahead of them. I will leave that provision to Rangitāne o Manawatu and the Government departments. That is a good idea a really fruitful one in terms of managing lands and resources that will be returned to Rangitāne o Manawatu. I reflect on the Awapuni parcel the summit of Mairehau those lands that Rangitāne officials and Government departments are able to create an administrative plan to manage and execute effectively. To cover the remaining minute I end my contribution with the third part of the bill namely Part 3 clause 110 of the bill which talks about this thing called the right of first refusal—apologies I am not sure of the Māori phrase for "right of first refusal" and will leave it as the "right of first refusal" today. I mull over that phrase in this bill and note its extent and broadness as it relates to that part. That is a great tool in terms of protecting Rangitāne o Manawatu's autonomy. That is sufficient I leave the sentiments there at this point in time and acknowledge Rangitāne o Manawatu who came into this House today. The hope is that God looks after you collectively as you return home and so enough I commend and congratulate you and my appreciation to us all.]"